CELEX: C2007/140/09
Language: bg
Date: 2007-06-23 00:00:00
Title: Дело C-407/06: Решение на Съда (седми състав) от 10 май 2007 г. — Комисия на Европейските общности/Кралство Белгия (Неизпълнение на задължения от държава-членка — Директива 2003/105/ЕО — Закрила на работниците — Опасности, свързани с големи аварии, които включват опасни вещества — Липса на транспониране в определения срок)

23.6.2007   
            
            
               BG
            
            
               Официален вестник на Европейския съюз
            
            
               C 140/5
            
         Решение на Съда (седми състав) от 10 май 2007 г. — Комисия на Европейските общности/Кралство Белгия
   (Дело C-407/06) (1)
   
   (Неизпълнение на задължения от държава-членка - Директива 2003/105/ЕО - Закрила на работниците - Опасности, свързани с големи аварии, които включват опасни вещества - Липса на транспониране в определения срок)
   (2007/C 140/09)
   Език на производството: френски
   Страни
   
      Ищец: Комисия на Европейските общности (представители: B. Schima и J. Hottiaux)
   
      Ответник: Кралство Белгия (представител: D. Haven)
   Предмет
   Неизпълнение на задължения от държава-членка — В предвидения срок не са приети необходимите мерки за съобразяване с Директива 2003/105/ЕО на Европейския парламент и на Съвета от 16 декември 2003 г. за изменение на Директива 96/82/ЕО на Съвета относно контрола на опасностите от големи аварии, които включват опасни вещества (ОВ L 345, стр. 97)
   Диспозитив
   
               1)
            
            
               Като не е приело, в определения срок, законовите, подзаконовите и административните разпоредби, необходими за съобразяване с Директива 2003/105/ЕО на Европейския парламент и на Съвета от 16 декември 2003 г. за изменение на Директива 96/82/ЕО на Съвета относно контрола на опасностите от големи аварии, които включват опасни вещества, Кралство Белгия не е изпълнило задълженията си по тази директива.
            
         
               2)
            
            
               Кралство Белгия се осъжда да заплати разноските.
            
         
      (1)  ОВ C 281, 18.11.2006 г.